หุ้นสหรัฐปิดในแดนลบ
หุ้นสหรัฐฯดิ่งแรง ดาวโจนส์ ลดลง 265.72 จุด ปิดที่ 11,866.77 จุด แม้สภาคองเกรสผ่านร่างเพิ่มเพดานหนี้&nbsp;
3 ส.ค. 2554

หุ้นสหรัฐฯดิ่งแรง ดาวโจนส์ ลดลง 265.72 จุด ปิดที่ 11,866.77 จุด แม้สภาคองเกรสผ่านร่างเพิ่มเพดานหนี้ 
ปัจจัยตัวเลขการใช้จ่ายผู้บริโภคสหรัฐฯคือแรงกดดันสำคัญที่ส่งผลให้วอลล์สตรีทวานนี้(2 ส.ค.) ปิดลบอย่างหนัก แม้ความวิตกต่อปัญหาผิดนัดชำระหนี้คลี่คลายไปแล้วก็ตาม       ดัชนีหุ้นดาวโจนส์ ลดลง 265.72 จุด (2.19 เปอร์เซ็นต์) ปิดที่ 11,866.77 จุด แนสแดค ลดลง 75.37 จุด (2.75 เปอร์เซ็นต์) ปิดที่ 2,669.24 จุด เอสแอนด์พี ลดลง 32.90 จุด (2.56 เปอร์เซ็นต์) ปิดที่ 1,254.04 จุด  ขณะที่ราคาน้ำมัน โดยวานนี้ปิดลบแรง จากข้อมูลที่บ่งชี้ถึงความอ่อนแอของเศรษฐกิจอเมริกา  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 1.10 ดอลลาร์ ปิดที่ 93.79 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 35 เซนต์ ปิดที่ 116.46 ดอลลาร์ต่อบาร์เรล